Franz Mair

Franz Josef Maria MAIR (naskiĝinta la  en Niederndorf / distrikto Kufstein, mortinta la  en Insbruko) estis aŭstra gimnazia instruisto kaj katolika kontraŭfaŝisto.

Estante filo de landpolicano li frekventis la Insbrukan Akademian Gimnazion kie li trapasis la abiturientan ekzamenon en la 1930-a jaro. Post studoj de anglistiko kaj germanistiko ĉe la Insbruka altlernejo li ekdeĵoris en la menciita gimnazio. Li estis tre ŝatata fare de la lernantoj kiuj kromnomis lin Mair, la anglo: antaŭ ili li neniam kaŝis sian malamon de nacisocialismo. Dum la germana okupado de Aŭstrujo li engaĝiĝis en la rezistado. Li eĉ publike montris malinklinon kaj kritikon kontraŭ la nazioj kaj apenaŭ evitis kondamnon je morto. Krome li malperdis kontaktojn kun diversaj rezistadaj grupoj (i.a. kun Weiße Rose) kaj la Aliancanoj. Je la fino de la Dua Mondmilito li fondis kun iamaj lernantoj (inter ili troviĝis Bert Breit) agadan aron kontraŭfaŝisman kun la nomo Gruppe Franz Mair. Li helpis dizertulojn kaj kaŝis francan agenton kun radivokilo ĉe kamparano je Ellbögen (distrikto Innsbruck-Land).

En la 3-a de majo 1945, dum defendado de la Malnova Tirola Asembleejo, li estis pafe vundita; pro tio li mortis tri tagojn pli malfrue."Widerstand und Befreiung in Tirol 1945" - faklaboraĵo de Alexander Wallner, Claudia Bucher kaj Markus Seeber (antaŭ 2015) 

En la 8-a de majo 1946 la ministroprezidanto de Tirolo Alfons Weißgatterer senvualigis ĉe la Asembleejo memortabulon por rezistaduloj, i.a. por Mair. Ĉi tabulo frontis diversajn refarojn.pri la historio de la tabulo-versioj - projekto "Nationalsozialismus in Innsbruck" fare de anoj de Abendgymnasium Innsbruck
Krome oni nomis por Mair straton en Insbruko Prof.-Franz-Mair-Gasse (rekte malpost la Akademia Gimnazio). Sur la Eosta tombejo troviĝas la honora tombo de Mair.listo de la insbrukaj honoraj tomboj Finfine, lia nomo legeblas sur la Liberigmonumento je la insbruka placo Eduard-Wallnöfer-Platz. 

Mair estis ano de la katolika studenta korporaciaro Österreichischer Cartellverband.
 Literaturo 
 Horst Schreiber: Widerstand und Erinnerung in Tirol 1938–1998. Franz Mair: Lehrer, Freigeist, Widerstandskämpfer, Studien-Verlag, Innsbruck-Wien-Bozen 2000, ISBN 3-7065-1432-X

 Eksteraj ligiloj 
 biografio – memorlokoj nacisocialismaj je Inbruko kaj Seefeld 
 etbiografio - ĉe: Der Eduard-Wallnöfer-Platz in Innsbruck 

 Notoj 

Kategorio:Kontraŭfaŝistoj
Kategorio:Aŭstraj instruistoj
Kategorio:Aŭstraj filologoj
Kategorio:Naskiĝintoj en 1910
Kategorio:Mortintoj en 1945
Kategorio:Homoj rilataj al Innsbruck